EkBass/fiwiki-20250220-pages-articles huggingface dataset:
Novator

Novator on islantilaisen Thor Björgólfssonin ‎omistama sijoitusyhtiö. Toimitusjohtaja on islantilainen Orri Haukson. Marraskuussa 2007 Novatorin hallinnassa oli 7 miljardin euron omaisuus, josta iso osa oli hankittu lainarahalla.Tuomo Pietiläinen: Viikinki rahastaa kun taloudessa myrskyää, Elisan pilkkoja Thor Björgolfsson on luonut omaisuutensa siellä, missä säätelytaloudessa on siirrytty kapitalismiin, Helsingin Sanomat 20.1.2008 (Verkossa, maksaville lukijoille) ==Saunalahti== Novator tarjosi Saunalahdesta 250 miljoonaa euroa toukokuussa 2005. Saunalahti päätyi kuitenkin Elisalle. Elisa osti Saunalahden osakevaihtona toteutetussa kaupassa. Koska Novator oli jo ostanut osan Saunalahdesta, siitä tuli Elisan osaomistaja. Elisan ylimääräinen yhtiökokous 5. joulukuuta 2005 laajensi yrityksen hallitusta: uusiksi jäseniksi tulivat Kemiran pääjohtaja Lasse Kurkilahti ja asianajaja Matti Manner. Heitä pidettiin Novatorin edustajina.Jyri Raivio: Uskokoon ken haluaa, Kolumni. 12.1.2008 B8 (Verkossa, maksaville lukijoille) ==Elisa== Novator ilmoitti 22.11.2007 vaativansa Elisan ylimääräisen yhtiökokouksen koolle kutsumista hallitusten jäsenten vaihtamiseksi ja yhtiön jakamiseksi kahteen osaan. 22.11.2007 Elisan hallitus ilmoitti 18. joulukuuta 2007 pidettävästä ylimääräisestä yhtiökokouksesta ja sanoi vastustavansa Elisan jakamista.Jyri Raivio: Novatorin Thor Björgólfsson: Suomen Elisa-kohu on nationalismia, Helsingin Sanomat 5.1.2008 B4 (Verkossa, maksaville lukijoille) Novator Finland omisti Elisasta 11,48 %. Viisi suurta suomalaista eläkeyhtiötä ilmoitti vastustavansa Novatorin esitystä. Yhteensä eläkeyhtiöt omistivat 8,3 % Elisasta.Anni Lassila: Häkämies: Valtio tukee Elisan nykyhallitusta ja sen strategiaa, Helsingin Sanomat 4.11.2007 B4 (Verkossa, maksaville lukijoille) Ajanta (omisti 1,25 %) oli Björgólfssonin liikekumppani, mutta yhtiö ei marraskuussa ottanut ehdotuksiin kantaa.Olavi Koistinen: Eläkeyhtiöt ja Novator aikovat taistella Elisan osakkaiden äänistä, Helsingin Sanomat 30.11.2007 Verkossa, maksaville lukijoille Marraskuussa 2007 Kurkilahti kiisti olevansa Novatorin edustaja hallituksessa. Novatorin tavoitteena yhtiökokouksessa oli neljä hallituspaikkaa kuudesta. Novator nosti omistuksensa 15 prosenttiin 15.1.2008.Novator nosti omistuksensa 15 prosenttiin, Helsingin Sanomat 15.1.2008 B4 (Verkossa, maksaville lukijoille) Syksyllä 2008 Novator joutui pankkikriisin vuoksi myymään omistuksensa Elisassa eläkeyhtiö Varmalle,Varma osti Novatorin Elisa-osakkeet Taloussanomat 13.10.2008 joka on sitoutunut myymään vähintään puolet ostamistaan osakkeista Suomen valtiolle.Valtio aikoo Elisan omistajaksi Taloussanomat 13.10.2008. ==Investointi== Syyskuussa 2005 Novator osti 34 % Elbankista Bulgariassa 60 miljoonalla eurolla. Syyskuussa 2007 Novator myi 48 % ElBankista 195 miljoonalla eurolla. ==Huomioita== ==Lähteet== Luokka:Islantilaiset yritykset
Montréal-les-Sources

Montréal-les-Sources on kunta Drômen departementissa Ranskassa. Vuonna 2013 siellä oli arviolta 29 asukasta. Kunnan pinta-ala on 10,26 neliökilometriä. == Lähteet == == Aiheesta muualla == 280px|pienoiskuva|vasen|Montréal-les- Sourcesin kunnantalo Montreal-les-Sources
Werner Naumann

Werner Naumann (16. kesäkuuta 1909 Guhrau, Sleesian provinssi – 25. lokakuuta 1982 Lüdenscheid) oli Joseph Goebbelsin natsi-Saksan aikaisen propagandaministeriön (Reichsministerium für Volksaufklärung und Propaganda or Propagandaministerium) valtiosihteeri. 30. huhtikuuta hänestä tuli Goebbelsin seuraaja propagandaministerinä Adolf Hitlerin nimettyä testamentissaan Goebbelsin valtakunnankansleriksi. Goebbelsin hallitus ei kuitenkaan koskaan aloittanut tehtäviään Goebbelsin tehtyä itsemurhan. Näin ollen Hitlerin hallitusta seurasi Dönitzin hallitus, jossa Naumann ei ollut ministerinä. Naumann poistui Führerbunkerista viimeisten joukossa 1. toukokuuta 1945Hitler's Personal Pilot By C. G. Sweeting, s. 270 (Google Teoshaku) ja onnistui välttämään sodan jälkeen sotasyyllisyysoikeudenkäynnit. 15. tammikuuta 1953 brittien tiedustelupalvelu pidätti Naumannin, joka oli johtanut sodanjälkeistä uusnatsiryhmää.Adenauer's Germany and the Nazi Past By Norbert Frei, Joel Golb, kappale 12: "The Naumann Affair and the Role of the Allies (1953") (Google Teoshaku). Naumann kuitenkin vapautettiin kuulustelujen jälkeen. Hän työskenteli myöhemmin johtajana Harald Quandtin metallialan yrityksessä. == Lähteet == Luokka:Saksan ministerit Luokka:Natsi-Saksan virkamiehet Luokka:Vuonna 1909 syntyneet Luokka:Vuonna 1982 kuolleet
Nozières

Nozières voi tarkoittaa: *Nozières, ranskalainen kunta Ardèchen departementissa *Nozières, ranskalainen kunta Cherin departementissa
Nozières (Cher)

Nozières on kunta Cherin departementissa Ranskassa. Siellä asui 227 ihmistä vuonna 2021. Kunnan pinta-ala on 10,4 neliökilometriä. == Lähteet == == Aiheesta muualla == Luokka:Cherin kunnat
Ligue Professionnelle 1 -kausi 2004–2005

Ligue Professionnelle 1 -kausi 2004–2005 oli Tunisian jalkapallon pääsarjan 50. kausi, joka päättyi CS Sfaxienin historian 7 mestaruuteen. Edellisen kerran joukkue voitti mestaruuden kaudella 1994–1995. CS Sfaxien oli liigassa toiseksi tulleen ES Sahelin kanssa tasapisteissä, mutta oli maalieron turvin parempi ja lisäksi keskinäisten otteluiden tulosten myötä Sfaxien oli parempi pelattuaan ensin tasan 1-1 ja voitettuaan kotonaan 2-0. Maalikuninkuuden voitti CS Sfaxienin Haykel Guemamdia 12 maalilla. ==Lopputulokset== Sijoitus Joukkue Pisteet Ottelut Voitot Tasapelit Häviöt Maalisuhde Huom 1 CS Sfaxien 58 26 17 7 2 44–12 CAF Mestarien liiga 2 ES Sahel 58 26 17 7 2 38–11 CAF Mestarien liiga 3 Club Africain 56 26 16 8 2 45–16 Arabian Mestarien liiga 4 Espérance 55 26 15 10 1 43–15 CAF Confederation Cup 5 AS Marsa 33 26 10 3 13 21–22 6 CA Bizertin 32 26 8 8 10 26–33 Arabian Mestarien liiga 7 EO Goulette Kram 29 26 7 8 11 21–29 8 EGS Gafsa 29 26 7 8 11 23–32 9 US Monastir 28 26 6 10 10 26–30 10 Stade Tunisien 26 26 6 8 12 28–40 11 CS Hammam-Lif 25 26 6 7 13 19–31 12 ES Zarzis 24 26 5 9 12 17–26 CAF Confederation Cup♣ 13 ES Béni Khalled 20 26 4 8 14 14–45 Putoaminen 14 Olympique de Béja 18 26 3 9 14 15–38 Putoaminen ♣Pääsi turnaukseen voitettuaan Tunisian cupin. ==Putoajat ja nousijat== * Sarjan kaksi viimeistä joukkuetta, ES Béni Khalled ja Olympique de Béja putosivat Ligue Professionnelle 2:een. * Tilalle nousevat Ligue Professionnelle 2:sta Jendouba Sport ja JS Kairouan. ==Maalipörssi== Sijoitus Pelaaja Kansallisuus Joukkue Maalit 1\. Haykel Guemamdia Tunisia CS Sfaxien 12 2\. Marcos Brasilia CA Bizertin 10 3\. Kandia Traore Norsunluurannikko ES Sahel 8 4\. Tarek Ziadi Tunisia Stade Tunisien 8 5\. Zoubair Essafi Tunisia CS Sfaxien 7 Luokka:Ligue Professionnelle 1 -kaudet Luokka:Jalkapallosarjojen kausi 2004–2005/2005
Nonières

Nonières on kunta Ardèchen departementissa Ranskassa. Siellä on arviolta 217 asukasta (vuonna 2013) ja sen pinta-ala on 9,34 neliökilometriä. == Lähteet == == Aiheesta muualla == Nonieres
Murheen mailla singlet 1996–2007

Murheen mailla singlet 1996–2007 on lappeenrantalaisen rock-yhtyeen Kotiteollisuuden vuonna 2008 julkaistu kokoelma. Albumilla on täysin sama kappalelista kuin Murheen mailla 1996–2007 kokoelman toisella CD:llä. Albumi sijoittui ensimmäisellä listaviikollaan Suomen virallisen listan seitsemänneksi ja pysyi listalla yhteensä 18 viikkoa. == Kappaleet == # # # # # # # # # # # # # # # # == Arvostelut == * Desibeli.net: * Soundi: == Lähteet == == Aiheesta muualla == * Murheen mailla singlet 1996–2007 discogs.com -sivustolla Luokka:Vuoden 2008 kokoelma-albumit Luokka:Kotiteollisuuden albumit Luokka:Mikko Karmilan tuottamat albumit
Tarek Ziadi

Tarek Ziadi (, s. 24. heinäkuuta 1979 Béni Khalled, Tunisia) on tunisialainen jalkapalloilija, pelipaikaltaan hyökkääjä. Hän edustaa Libyan valioliigassa pelaavaa Al-Tahaddia. ==Ura== Ziadi aloitti ammattilaisuransa Stade Tunisienissa kaudella 2000–2001, jolloin hän teki kaksi maalia. Läpimurtonsa Ziadi teki kaudella 2005–2006, oltuaan 11 maalilla sarjan toiseksi paras maalintekijä. Kauden jälkeen hän siirtyi Sfaxieniin ja voitti saman tien maalikuninkuuden 13 maalilla. Seuraava kausi oli kuitenkin pettymys, kun Ziadi teki vain kolme maalia kauden aikana ja siirtyikin tammikuussa 2008 ES Saheliin. Yhden kauden jälkeen hän siirtyi vuoden mittaisella lainasopimuksella ES Zarzisiin.Tarek Ziadi to the ESZ Tunisia.com 12.8.2009 Viitattu 13.9.2009 Ziadi kuitenkin jätti ES Zarzisin kesken sopimuksen siirtyäkseen varsinaisella sopimuksella libyalaiseen Al-Tahaddiin. == Saavutukset == * Afrikan Confederation Cup: 2007 * Tunisian liigan maalikuninkuus: 2007 (13 maalia) * Tunisian cup: 2003 * Tunisian liigacup: 2002 * Arabian cup voittajien cup: 2002 == Lähteet == * National Football Teams * Tarek Ziadi ES Sahelin sivustolla * Kawarji === Viitteet === Luokka:Tunisialaiset jalkapalloilijat Luokka:Vuonna 1979 syntyneet Luokka:Elävät henkilöt
Les Ollières-sur-Eyrieux

Les Ollières-sur-Eyrieux on kunta Ardèchen departementissa Ranskassa. Siellä on arviolta 944 asukasta (vuonna 2013) ja sen pinta-ala on 7,58 neliökilometriä. == Historia == Ensimmäiset havainnot asutuksesta Les Ollières-sur-Eyrieuxin alueella ovat 1200-luvulta. 1700-luvulla kunnasta tuli tärkeä paikka silkin käsittelyn kannalta. Nykyään Les Ollières on suosittu matkakohde varsinkin kesäaikana. == Lähteet == == Aiheesta muualla == Les Ollieres-sur-Eyrieux
Henry Bryant

Henry Bryant (12. toukokuuta 1820 Boston – 2. helmikuuta 1867 Puerto Rico) oli yhdysvaltalainen lääkäri ja luonnontieteilijä. Bryant opiskeli ja valmistui Harvard Medical Schoolissa 1843. Vuonna 1847 hän joutui jättämään lääkärin ammatin terveydellisistä syistä. Hän suuntautui luonnonhistorian tutkimiseen, erityisesti lintutieteeseen. 1860-luvun alkupuolella Bryant kuului Megatherium Club -nimiseen nuorten luonnontieteilijöiden seuraan, joka toimi Smithsonian- instituutissa. Bryant keräsi lintuja Floridassa, Bahamasaarilla, Ontariossa ja Labradorissa, Pohjois-Carolinassa, Kuubassa, Jamaikalla ja Puerto Ricossa. Yhdysvaltain sisällissodassa Bryant palveli kirurgina Massachusettsin vapaaehtoisten 20. rykmentissä. Hän haavoittui Bull Runin toisessa taistelussa. Hänet vapautettiin sotapalveluksesta ennen sodan päättymistä ja hän matkusti Eurooppaan. Ranskassa hän osti Frédéric de Lafresnayen lintukokoelman ja toimitti sen Boston Society of Natural Historyn museoon. Bryant oli Henry Bryant Bigelowin, valtameritutkijan, isoisä. Bryant nimesi linnuista muun muassa bahamanpääskyn (Tachycineta cyaneoviridis)Zoonomen ja jamaikansirkkusen suvun Loxipasser.ITIS == Lähteet == Luokka:Yhdysvaltalaiset ornitologit Luokka:Yhdysvaltalaiset kirurgit Luokka:Vuonna 1820 syntyneet Luokka:Vuonna 1867 kuolleet
Kuvia

Kuvia on Pronssisen Pokaalin vuonna 1998 julkaistu toinen albumi. ==Kappaleet== Sävellykset ja sanoitukset Tomi Sivenius, sovitukset Pronssinen Pokaali. # # # # # # # # # # # # == Kokoonpano == * Tomi Sivenius – kitara, laulu * Jyri Riikonen – ohjelmointi, mellotron, basso, syntetisaattori * Jouni Hynynen – kitara * Marko Annala – kitara * Janne Hynynen – rummut, taustalaulu === Vierailevat muusikot === * Kauko Röyhkä – laulu (kappaleessa ”Puhalla lujempaa”) * Jenni Siitonen – viulu * Petri Majuri – ohjelmointi, kitara * Kirill Lorech – basso * Pekka Lehti – basso * Heidi Rouhiainen – taustalaulu Luokka:Vuoden 1998 albumit Luokka:Pronssisen Pokaalin albumit Luokka:Zen Garden Recordsin albumit
Le Roux

Le Roux on kunta Ardèchen departementissa Ranskassa. Vuonna 2021 siellä oli 62 asukasta. Kunnan pinta-ala on 16,43 neliökilometriä. == Lähteet == == Aiheesta muualla == Le Roux
Sablières

Sablières on kunta Ardèchen departementissa Ranskassa. Siellä on arviolta 135 asukasta (vuonna 2013) ja sen pinta-ala on 38,98 neliökilometriä. == Lähteet == == Aiheesta muualla == Sablières
Leibethra

Leibethra () eli Libethra (, Libēthra) () oli antiikin aikainen kaupunki ja kaupunkivaltio (polis) Pieriassa Makedoniassa nykyisen Kreikan alueella. Se sijaitsi lähellä Olymposvuorta ja Dionin kaupunkia. Kaupungin arkeologinen alue sijaitsee Dío-Ólympoksen kunnassa noin neljä kilometriä lounaaseen nykyisestä Leptokaryán kaupungista. pienoiskuva|vasen|pysty=0.95|Rekonstruktio 700-luvun eaa. talosta Leibethran arkeologisessa puistossa. Kreikkalaisessa mytologiassa paikka yhdistettiin muun Pierian tavoin muusiin, ja siksi nämä tunnettiin myös epiteetillä Libethrides. Pausaniaan mukaan Leibethran lähellä sijaitsi Orfeuksen hauta, johon muusat tämän hautasivat. Aleksanteri Suuren aikoina 300-luvulla eaa. kaupungissa oli myös Orfeuksen patsas. Roomalaiset marssivat alueen läpi matkalla Thessaliasta Makedoniaan. Tässä yhteydessä myös historioitsija Livius mainitsee kaupungin teoksessaan Ab urbe condita. Roomalaisella kaudella kaupunki oli Dionin alaisuudessa. Pausanias kertoo Leibethran tuhoutuneen Sys-virran syöksyttyä alas Olympokselta. Tämä oli mahdollisesti sama kuin Enipeus-virta. Kaupungin tuhouduttua Orfeuksen hauta siirrettiin Dioniin. Kaupunki paikannettiin Olympoksen kaakkoispuolelle 1800-luvulla, ja tarkka paikka löydettiin vuonna 1914. Nykyisin paikalla on arkeologinen puisto, joka rakennettiin vuosina 2007–2013 ja on tarkoitettu muun muassa opetuskäyttöön erilaisten opetus- ja työpajatilojen ja rekonstruktioiden avulla. == Lähteet == == Aiheesta muualla == * Archaeological Park of Leivithra Luokka:Antiikin Makedonian kaupungit Luokka:Dío-Ólympos
Mäntyharjun Jäntevä

Mäntyharjun Jäntevä (MäJä) on vuonna 1921 perustettu urheiluseura, joka on myöhemmin keskittynyt jalkapalloon. Seuran edustusjoukkue pelaa kaudella 2014 Kutosessa. Seuralla oli mukana toiminnassa kaudella 2011 junioreita ikäluokissa G, F, E ja D. Näistä piirin sarjatoiminnassa mukana ovat D-juniorit. KKI-35 -ryhmä pelaa piirisarjaa, samoin kuin KKK-45 ryhmä. Tyttöjalkapalloilu nousi Jäntevän kuvioihin 2000-luvun puolivälissä ja on siitä saakka kasvattanut suosiotaan. Kaudella 2010 Nice Futis nousi vahvasti kuvioihin mukaan. Kauden päätteeksi jaetaan kauden parhaalle pelaajalle Eskon Malja (nimetty pitkäaikaisen rahastonhoitajan Esko Haikaraisen mukaan). == Lähteet == == Aiheesta muualla == *Mäntyharjun Jäntevän kotisivut Luokka:Suomalaiset jalkapalloseurat Luokka:Vuonna 1921 perustetut urheiluseurat Luokka:Mäntyharju Luokka:Suomen Työväen Urheiluliiton jäsenseurat
ORF

Österreichischer Rundfunk (ORF) on itävaltalainen yleisradioyhtiö, joka perustettiin vuonna 1958. Yhtiöllä on neljä kansallista televisiokanavaa ja 12 radiokanavaa. Yhtiön rahoituksesta puolet koostuu televisiomaksuista, loput mainonnasta ja muista tuloista. == Televisiokanavat == Yhtiöllä on neljä kansallista televisiokanavaa: * ORF 1, kohderyhmänä nuoremmat sukupolvet ja kaupunkilaiset. Lähettää esimerkiksi uutisia, lastenohjelmia ja elokuvia. * ORF 2, kohderyhmänä vanhempi sukupolvi. Lähettää esimerkiksi dokumentteja ja keskusteluohjelmia. * ORF III, tieto- ja kulttuurikanava. * ORF Sport +, urheilukanava. == Lähteet == == Aiheesta muualla == * Viralliset verkkosivut *
Sagnes-et-Goudoulet

Sagnes-et-Goudoulet on kunta Ardèchen departementissa Ranskassa. Siellä on arviolta 128 asukasta (vuonna 2013) ja sen pinta-ala on 25,02 neliökilometriä. == Lähteet == == Aiheesta muualla == Sagnes-et-Goudoulet
Saint-Alban-Auriolles

Saint-Alban-Auriolles on kunta Ardèchen departementissa Ranskassa. Siellä on arviolta 1 038 asukasta (vuonna 2013) ja sen pinta-ala on 17,57 neliökilometriä. == Lähteet == == Aiheesta muualla == Saint-Alban-Auriolles
Cherryland

Cherryland on virolainen dance -musiikkiprojekti. Sen vokalisteina ovat Kristi Lichtfeldt (s. 5. elokuuta 1984) ja Sandra Ashilevi (s. 2. toukokuuta 1987). Yhtyeen perustajina ja soittajina toimivat Joel Kirsimaa ja Reio Rajaveer. Yhtyeen kappaleita on muun muassa Loomulik Blondiin. Yhtyeen julkaisemia singlejä on päässyt Virossa julkaistuihin kokoelmalevyihin kuten Suvehitt 2007, Talvehitt 2008 ja Suvehitt 2008.http://muusika24.ee/Eesti/item/4573 http://muusika24.ee/Eesti/item/13064 http://muusika24.ee/Eesti/item/10111 == Lähteet == == Aiheesta muualla == *Kotisivut Luokka:Virolaiset yhtyeet Luokka:Eurodanceartistit ja -yhtyeet
Eberhard Schoener

Eberhard Schoener (s. 13. toukokuuta 1938 Stuttgart, Baden-Württemberg, Saksa) on saksalainen kapellimestari ja säveltäjä. Hän on säveltänyt musiikkia muun muassa tv-sarjoihin Siska, Kettu, Derrick ja Kuohuvat Guldenburgit. == Aiheesta muualla == * Eberhard Schoenerin kotisivut * Luokka:Saksalaiset säveltäjät Luokka:Vuonna 1938 syntyneet Luokka:Elävät henkilöt
William Harroun Behle

William Harroun Behle (13. toukokuuta 1909 Salt Lake City, Utah – 26. helmikuuta 2009 Salt Lake City, Utah) oli yhdysvaltalainen lintutieteilijä. Behle varttui Salt Lake Cityssä ja valmistui East High Schoolista 1928. Hän opiskeli Utahin yliopistossa. Vuonna 1932 hän meni Kalifornian yliopistoon Berkeleyhin, jossa hän väitteli filosofian tohtoriksi vuonna 1937. Myöhemmin samana vuonna hän palasi Utahin yliopistoon opettajaksi biologian osastolle. Hän työskenteli osastolla 40 vuotta, ja toimi yleisen biologian johtajana vuosina 1948–1963 ja lintutieteen professorina. Vuonna 1973 Behle toimi pelikaanien suojelukomitean (Pelican Protection Committee) johdossa. Behle jäi eläkkeelle vuonna 1977. Behle sai lukuisia kunnianosoituksia ja toimi seuraavien yhdistysten ja järjestöjen hallituksissa tai puheenjohtajana: Utah Audubon Society, University of Utah Chapter of the Society of Sigma Chi, Cooper Ornithological Society, Wildlife Society, Society for the Study of Evolution ja Utah Academy of Science, Arts, and Letters. Behle avusti Utahin luonnonhistoriallisen museon perustamisessa. Museon kokoelmissa on noin 25 000 lintunäytettä, ja lisäksi preparointitilat, kirjasto, karttakokoelma, opetuslaboratorio ja opiskelijoita varten erillinen lintujen lisäkokoelma. Behle nimesi joitakin lintujen alalajeja, muun muassa sinipääskyn (Progne subis) alalajin arboricola.ZoonomenITIS == Teoksia == * Distribution and variation of the horned larks (Otocoris alpestris) of western North America. University of California publications in zoology. 1942. * Birds of Pine Valley mountain region, southwestern Utah. Biological series. 1943. * Biography of Augustus C. Behle, M.D.;: With an account of the early history of St. Mark's Hospital, Salt Lake City, Utah. 1948. * The birds of the Deep Creek Mountains of central western Utah. University of Utah biological series. 1955. * The bird life of Great Salt Lake;: The life history, ecology and population trends of the California gulls, white pelicans, double-crested cormorants and ... of the Bear River Migratory Bird Refuge. 1958. * The birds of the Raft River Mountains, northwestern Utah. University of Utah biological series. 1958. * Birds of the Kanab area and adjacent high plateaus of southern Utah. University of Utah biological series. 1958. * Principles of biology: Illustrated laboratory manual for Biology 2. 1958. * The birds of southeastern Utah. University of Utah biological series. 1960. * Identification and natural history of birds and mammals in Utah having economic importance. 1975. * Utah birds: Check-list, seasonal and ecological occurrence charts and guides to bird finding. 1975.Amazon.com * Utah Birds: Historical Perspectives and Bibliography. 1990. * History of Biology at the University of Utah 1869-2000. Univ of Utah Pubns & Printing Svcs. ISBN 0972355200Bookfinder == Lähteet == * The William Harroun Behle Papers. University of Utah Marriott Library Special Collections === Viitteet === Luokka:Yhdysvaltalaiset ornitologit Luokka:Vuonna 1909 syntyneet Luokka:Vuonna 2009 kuolleet
Makhaon

Makhaon (; ) oli kreikkalaisessa mytologiassa Troijan sodan sankari. Makhaon oli lääketieteen jumalan Asklepioksen ja Epionen poika ja Podaleirioksen veli. Hän oli yksi Helenan kosioista,Hyginus: Fabulae lxxxi (engl. käännös).Apollodoros: Bibliotheke ('Kirjasto') 3.10.8 (engl. käännös). ja uskollisena antamalleen valalle hän purjehti veljensä kanssa Troijaan kolmellakymmenellä aluksella osallistuakseen Troijan sotaan kreikkalaisten puolella.Homeros: Ilias ii.729–733 (engl. käännös). Troijan sodassa Makhaon osoittautui veljensä tavoin vertaansa vailla olevaksi parantajaksi. Paris onnistui haavoittamaan häntä niin, että hän joutui jäämään sotatoimien ulkopuolelle.Homeros: Ilias xi.489–515 (engl. käännös)., mutta jatkoi haavoittuneiden parantamista niin, että Filoktetes pystyi osallistumaan taisteluihin.Epikos kyklos frag. (engl. käännös). Eurypylos surmasi Makhaonin Troijan sodan kymmenentenä vuonna,Hyginus: Fabulae cxiii (engl. käännös)., toisen version mukaan Penthesileia.Apollodoros: Bibliotheke ('Kirjasto') Epitomi 5.1 (engl. käännös). ja hänen ruumiinsa haudattiin Gereniaan Messeniaan.Pausanias: Periegesis tes Hellados ('Kreikan kuvaus') 4.3.2 (engl. käännös). Hänet kuitenkin mainitaan yhtenä Troijan puuhevoseen piiloutuneista sotureista.Hyginus: Fabulae cviii (engl. käännös). == Lähteet == Luokka:Kreikkalainen mytologia
Make Tommila

Markku Hannu Juhani ”Make” Tommila (s. 1958 Pori) on suomalainen kitaristi, säveltäjä ja sanoittaja. Hän on soolouransa lisäksi soittanut yhtyeissä Rio, Doora, Riot, Amazing Sound Orchestra ja Purema. Tommilan tytär on laulaja Noora Tommila."Make Tommila tekee taas uutta musiikkia" Uusi Rauma 28.1.2012 Tommilan single Nämä kesäyöt oli Suomen virallisella singlelistalla kesällä 1999 kaksi viikkoa 18. sijalla.http://ifpi.fi/tilastot/virallinen- lista/artistit/make+tommila/n%C3%A4m%C3%A4+kes%C3%A4y%C3%B6t ==Diskografia== *Tarujen tiellä (1999) *Kirje Hesasta (2004) *Matkalla (2006) ==Lähteet== ==Aiheesta muualla== * * * * Luokka:Suomalaiset säveltäjät Luokka:Suomalaiset sanoittajat Luokka:Suomalaiset sovittajat Luokka:Vuonna 1958 syntyneet Luokka:Elävät henkilöt
Vadim Glowna

Vadim Glowna (26. syyskuuta 1941 Eutin, Schleswig-Holstein, Saksa – 24. tammikuuta 2012 Berlin, Saksa) oli saksalainen näyttelijä ja elokuvaohjaaja. Hänen tunnetuimpia ohjauksiaan ovat Der Brocken (1992), Desperado City (1981), joka voitti Cannesin elokuvajuhlilla Kultaisen kameran, ja Dies rigorose Leben (1983). Näyttelijänä hänet tunnetaan parhaiten televisiosarjoista Kettu, Kahden keikka ja Rikospaikalla. Hän on ohjannut myös näitä sarjoja. Glowna opiskeli näyttelemistä Hampurissa. == Palkinnot == * Kultainen kamera (1981) * Honorable mention (1983) * Guild Film Award Gold (1983) == Ehdokkuudet == * Golden Berlin Bear (1983, 1992) * Film Award in Gold (2000) * Max Ophüls Award (1981) == Yksityiselämä == Glowna oli naimisissa Vera Tsechechowan kanssa, mutta liitto päättyi eroon. Maksaakseen opintonsa hän työskenteli opiskeluaikana taksikuskina, merimiehenä, rumpalina ja journalistina Hampurissa. == Lähteet == == Aiheesta muualla == * Luokka:Saksalaiset näyttelijät Luokka:Saksalaiset elokuvaohjaajat Luokka:Vuonna 1941 syntyneet Luokka:Vuonna 2012 kuolleet
Fanote

Fanote () eli Fanoteia () () oli antiikin aikainen kaupunki ja kaupunkivaltio (polis) Khaonian alueella Epeiroksessa Kreikassa. Fanote oli linnoitettu vahvasti, ja sillä oli suurta sotilasarvoa, koska se hallitsi Kalamas-joen vartta kulkenutta reittiä joen yläjuoksulta alajuoksulle. Kaupunki oli tärkeä roomalaisille, jotka joutuivat etenemään Illyriasta Epeirokseen kolmannessa makedonialaissodassa. Fanote sijoitetaan nykyisin usein Igoumenítsan kunnan Parapótamoksen Ntólianiin (myös Dóliani) () lähelle Geroplátanoksen ja Ágios Geórgioksen kyliä. Kaupunki on kuitenkin sijoitettu myös Filiáteen kunnan Ravenín kylän eteläpuolella sijaitsevalle kukkulalle (). == Lähteet == == Aiheesta muualla == Luokka:Antiikin Epeiroksen kaupungit Luokka:Igoumenítsa
I. A. Richards

Ivor Armstrong Richards (26. helmikuuta 1893 – 7. syyskuuta 1979) oli englantilainen kirjailija ja tutkija, jonka mielenkiinnon kohteina olivat etenkin kirjallisuus ja retoriikka. Richardsin tunnetuimpia teoksia ovat The Meaning of Meaning, Principles of Literary Criticism, Practical Criticism ja The Philosophy of Rhetoric. Richards, I. A. Richards, I. A. Richards, I. A.
Sweeney Schriner

David ”Sweeney” Schriner (30. marraskuuta 1911 Saratov, Venäjän keisarikunta – 4. heinäkuuta 1990 Calgary, Alberta, Kanada) oli kanadalainen venäläissyntyinen jääkiekkoilija, joka pelasi 11 kautta National Hockey Leaguessa seuroinaan New York Americans ja Toronto Maple Leafs. Hyökkääjänä pelannut Sweeney valittiin vuoden tulokkaaksi 1935 ja hän voitti maalikuninkuuden 1936 ja 1937. == Tilastot == 1934–35 New York Americans NHL 48 18 22 40 6 – – – – – 1935–36 New York Americans NHL 48 19 26 45 8 5 3 1 4 2 1936–37 New York Americans NHL 48 21 25 46 17 – – – – – 1937–38 New York Americans NHL 48 21 17 38 22 6 1 0 1 0 1938–39 New York Americans NHL 48 13 31 44 20 2 0 0 0 30 1939–40 Toronto Maple Leafs NHL 39 11 15 26 10 9 1 3 4 4 1940–41 Toronto Maple Leafs NHL 48 24 14 38 6 7 2 1 3 4 1941–42 Toronto Maple Leafs NHL 47 20 16 36 21 13 6 3 9 10 1942–43 Toronto Maple Leafs NHL 37 19 17 36 13 4 2 2 4 0 1944–45 Toronto Maple Leafs NHL 26 22 15 37 10 13 3 1 4 4 1945–46 Toronto Maple Leafs NHL 47 13 6 19 15 – – – – – NHL yhteensä 484 201 204 405 148 59 18 11 29 54 == Saavutuksia ja palkintoja == * Vuoden tulokas 1935 * NHL:n maalikuningas 1936 ja 1937 * Stanley Cupit Toronto Maple Leafsissa 1942 ja 1945 * Hockey Hall of Fameen 1962. == Katso myös == * The Hockey Newsin luettelo 100 parhaasta NHL-pelaajasta == Lähteet == Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1911 syntyneet Luokka:Vuonna 1990 kuolleet
Kenneth Burke

Kenneth Burke (5. toukokuuta 1897 Pittsburgh, Pennsylvania – 19. marraskuuta 1993 Andover, New Jersey) oli yhdysvaltalainen kirjailija, retoriikan tutkija ja filosofi. Burken tuotanto on laajaa ja monipuolista, mutta sitä ei ole suomennettu. Burke on yksi tunnetuimmista yhdysvaltalaisen uuden retoriikan edustajista. ==Keskeisimmät teokset== * Counter-Statement (1931) * Permanence and Change (1935) * Attitudes Toward History (1937) * Philosophy of Literary Form (1939) * A Grammar of Motives (1945) * A Rhetoric of Motives (1950) * The Rhetoric of Religion (1961) * Language as Symbolic Action (1966) ==Lähteet== Burke, Kenneth Burke, Kenneth Burke, Kenneth Burke, Kenneth Burke, Kenneth
Antigoneia

Antigoneia (, myös Antigonia, , ) voi viitata seuraaviin antiikin aikaisiin kaupunkeihin: * Antigoneia, kaupunki Khaoniassa, Epeiroksessa * Antigoneia, kaupunki Paioniassa, Makedoniassa * Antigoneia, kaupunki Seleukiksessa, Syyriassa * Antigoneia Psafara, kaupunki nykyisellä Chalkidikín niemimaalla Makedoniassa * Aleksandria Troas, kaupunki Troaksessa, kaupungin aikaisempi nimi * Mantineia, kaupunki Arkadiassa, kaupungin myöhempi nimi * Nikaia eli Nikea, kaupunki Bithyniassa, kaupungin aikaisempi nimi == Lähteet ==
Kadnikov

Kadnikov () on kaupunki Vologdan alueen Sokolin piirissä Venäjällä. Se sijaitsee Suhonaan laskevan pienen Sodima-joen varrella. Asukkaita on 4 022 henkeä (vuonna 2023). Vuonna 1492 paikalle perustettiin kauppareitin vartiopiste, josta sai alkunsa Kadnikovskajan kylä. Vuonna 1780 siitä tuli Vologdan lääniin kuuluneen Kadnikovin kihlakunnan keskus. Kaupungissa on elintarvike- ja puunjalostusteollisuutta. ==Lähteet== ==Aiheesta muualla== * Kadnikov Vologdan alueen sivustolla Luokka:Sokolin piiri Luokka:Vologdan alueen kaupungit
Suhona

Suhona () on Vienanjokeen laskeva joki Vologdan alueella Venäjällä. Joen pituus on 558 kilometriä ja sen sadealue 50 300 neliökilometriä. Se saa alkunsa Vologdan pohjoispuolella sijaitsevasta Kubenskojejärvestä. Joki on liikennöintikelpoinen. Kanavajärjestelmä yhdistää sen Šeksnan kautta Volgaan. Suhonan varrella sijaitsevat Sokolin, Totman ja Veliki Ustjugin kaupungit. == Lähteet == == Aiheesta muualla == Luokka:Vologdan alueen joet Luokka:Vienanjoen vesistö
Suzana Amaral

Suzana Amaral (28. maaliskuuta 1932 São Paulo Brasilia – 25. kesäkuuta 2020Folha de S.Paulo: Suzana Amaral, diretora de 'A Hora da Estrela', morre em São Paulo) oli brasilialainen elokuvaohjaaja ja käsikirjoittaja. Hän on ohjannut elokuvan A Hora da Estrela tähden aika, joka perustuu Clarice Lispectorin romaaniin Tähden hetki. ==Filmografia== *A Hora da Estrela (1985) *"Procura-se" (1992) television minisarja *Uma Vida em Segredo (2001) *Hotel Atlântico (2009) == Lähteet == ==Aiheesta muualla== * * Mervyn Rothstein: "Suzana Amaral: Her hour has come" NYTimes Luokka:Brasilialaiset elokuvaohjaajat Luokka:Vuonna 1932 syntyneet Luokka:Vuonna 2020 kuolleet
Filippa

Filippa tai Philippa on naisen etunimi, Filip- tai Filippos-nimen naispuolinen vastine. Suomessa nimi Filippa on 1900-luvun alusta vuoden 2019 loppuun mennessä annettu 394 ja Philippa noin 60 henkilölle. Filipan nimipäivä on suomenruotsalaisen kalenterin mukaan 8. maaliskuuta == Tunnettuja Filippoja ja Philippoja == * Hainaultin Filippa (, 1311–1369), Englannin kuningas Edvard III:n puoliso * Lancasterin Filippa (1360–1415), Portugalin kuningatar * Filippa (1394–1439), Tanskan, Ruotsin ja Norjan kuningatar, Eerik XIII Pommerilaisen puoliso * Filippa Angeldal (s. 1997), ruotsalainen jalkapalloilija * Philippa Bowden (s. 1995), brittiläinen kestävyysjuoksija, valmentaja ja YouTube-videoiden tekijä * Philippa Boyens (s. 2000), uusiseelantilainen elokuvakäsikirjoittaja * Filippa Curmark (s. 1995), ruotsalainen jalkapalloilija * Filippa Fleming (k. 1578), aatelisnainen ja maanomistaja, Klaus Flemingin sisar * Philippa Foot (1920–2010), brittiläinen filosofi * Philippa Gregory (s. 1954), brittiläinen historioitsija ja kirjailija * Philippa Pearce (1920–2006), englantilainen lastenkirjailija == Lähteet == Luokka:Etunimet
Panssarijääkäri

thumb|Panssarijääkärin koulutushaaratunnus. Panssarijääkäri on nimitys Suomen puolustusvoimien kouluttamille panssariaselajiin kuuluville jalkaväen taistelijoille, jotka liikkuvat taistelukentällä rynnäkköpanssarivaunuin ja taistelevat jalan. Panssarijääkäri on samalla sotamiestä vastaava miehistön sotilasarvo. Panssarijääkäreita koulutetaan Panssariprikaatin alaisuuteen kuuluvan Hämeen Panssaripataljoonan Panssarijääkärikomppaniassa sekä Karjalan Prikaatin alaisuuteen kuuluvassa Kymen Jääkäripataljoonassa. Joukkojen pääasiallisena kuljetusvälineenä ovat BMP-2, MT-LB (PsPr), CV9030 ja XA-180 Pasi (KarPr). Panssarijääkäreiden koulutushaaratunnuksena on viisikulmainen, keltaisilla reunuksilla ja vihreällä pohjalla oleva BTR-60-miehistönkuljetuspanssarivaunu ja rynnäkkökivääri 62. Panssarijääkärikompaniassa koulutetaan pääasiassa panssarijääkäreitä, tiedustelijoita, panssarintorjujia, tulenjohtajia, XA-ajoneuvokuljettajia sekä panssarivaunumiehiä. Panssarijääkärit koulutetaan etulinjan taistelijoiksi, hyökkääväksi kärjeksi. Koulutuksessa keskitytään tehokkaaseen ja nopeaan hyökkäykseen sekä oman tukikohdan puolustamiseen ja tiedustelutehtäviin. Luokka:Sotilasarvot Luokka:Suomen puolustusvoimien koulutushaarat
Antigoneia (Khaonia)

Antigoneia (, myös Antigonia, ) oli antiikin aikainen kaupunki Epeiroksen Khaoniassa nykyisen Albanian alueella. Epeiroksen kuningas Pyrrhos perusti sen ja nimesi erään vaimonsa Antigonen mukaan. Antigoniaan asetettiin roomalainen varuskunta kolmannessa makedonialaissodassa 100-luvulla eaa. Kaupungin rauniot sijaitsevat lähellä albanialaista Saraqinishtin kylää Gjirokastërissa. == Lähteet == Luokka:Antiikin Epeiroksen kaupungit Luokka:Antiikin Kreikan kaupungit Albaniassa Luokka:Gjirokastërin maakunta
Vitalijus Kavaliauskas

Vitalijus Kavaliauskas (s. 2. heinäkuuta 1983) on liettualainen jalkapalloilija, pelipaikaltaan hyökkääjä. Hän on edustanut koko uransa FK Ekranasia, jossa hän on pelannut 211 ottelua ja tehnyt 59 maalia. Maajoukkueessa Kavaliauskas on pelannut kymmenen ottelua, joissa hän on tehnyt yhden maalin. Luokka:Liettualaiset jalkapalloilijat Luokka:Vuonna 1983 syntyneet Luokka:Elävät henkilöt
Elliott Gould

Elliott Gould (oikealta nimeltään Elliott Goldstein, s. 29. elokuuta 1938 Brooklyn, New York, New York) on yhdysvaltalainen näyttelijä ja Oscar-ehdokas. Hän tuli tunnetuksi 1970-luvulla, jolloin hän näytteli pääroolia useissa Hollywood-elokuvissa. Tämän jälkeen hän on jatkanut esiintymistä sivuosissa. Hän on esittänyt sivuosaa esimerkiksi Frendeissä esittäen Jack Gelleriä, Rossin ja Monican isää. On myös näytellyt elokuvassa Capricorn yksi. == Elämäkerta == === Nuoruus === Gould syntyi juutalaiseen perheeseen Brooklynissa New Yorkissa. Hänen alkuperäinen nimensä on Elliott Gouldstein. Hänen äitinsä Lucille myi tekokukkia kauneuskaupoille, hänen isänsä Bernard Goldstein teki töitä vaateliikkeessä. === Yksityiselämä === Gould on sanonut olevansa "identiteetiltään syvästi juutalainen". Hän on ollut naimisissa kolme kertaa, kaksi niistä saman naisen kanssa: Avioliitostaan Barbra Streisandin kanssa (1963–1971) hänellä on yksi lapsi, näyttelijä Jason Gould. Seuraavista avioliitoista Jennifer Bogartin kanssa (1973–1976 ja 1978–1979) hänellä on kaksi lasta. ==Osittainen filmografia== * Bob & Carol & Ted & Alice (1969) * M.A.S.H. – armeijan liikkuva kenttäsairaala (1970) * Pitkät jäähyväiset (1973) * Capricorn yksi (1978) * Rakkauden palapeli (1982) *Frendit (1994–2004) * Ocean's Eleven – korkeat panokset (2001) *Ocean’s Twelve (2004) *Ocean’s Thirteen (2007) == Aiheesta muualla == * * Luokka:Amerikanjuutalaiset Gould, Elliott Gould, Elliott Gould, Elliott
Klin

Klin () on kaupunki Moskovan alueella Venäjällä. Se sijaitsee Volgaan laskevan Sestrajoen rannalla 89 kilometriä Moskovasta luoteeseen. Klinin läpi kulkee Moskovan ja Pietarin välinen päärata (Klinin asema) ja M10-valtatie. Kaupunki on Klinin piirin keskus. Asukkaita on noin 80 000 henkeä (vuonna 2010). Klin mainitaan ensimmäisen kerran vuonna 1317 Tverin ruhtinaskunnan rajalinnoituksena. Vuonna 1482 se liitettiin Moskovan ruhtinaskuntaan. 1700-luvun alusta lähtien paikkakunnalla toimi Pietarin ja Moskovan välisen maantien kyytiasema. Vuonna 1781 Klinistä tuli samannimisen Moskovan lääniin kuuluneen kihlakunnan keskus. Vuonna 1851 rakennettiin sen kautta kulkeva Pietarin ja Moskovan välinen rautatie, jonka ansiosta seudulle syntyi teollisuutta. Nykyään Klin on huomattava teollisuuskeskus, jossa toimii kone- ja laiterakennus-, rakennustarvike- ja elintarviketeollisuutta. Nähtävyyksiä ovat Sestrajoen muodostaman silmukan keskellä sijaitseva 1500-luvulla rakennettu Neitsyt Marian kuolonuneen nukkumisen kirkko sekä entisen kremlin paikalle vuonna 1712 rakennettu moskovalaista barokkia edustava Kristuksen ylösnousemuksen kirkko. Keskusaukiolla sijaitsevat 1700–1800-lukujen vaihteessa rakennetut hallintorakennukset, postiasema, empiretyylinen hotelli ja 1800-luvun lopulla rakennettu venäläistyylinen kauppahalli. Kaupungin eteläosassa on 1700-luvun lopulla rakennettu Demjanovon kartano puistoalueineen sekä barokkityylinen kirkko vuodelta 1746. Klinissä ja sen lähiseudulla on asunut monia kuuluisia taiteilijoita ja tiedemiehiä. Kaupungissa on säveltäjä Pjotr Tšaikovskin ja kirjailija Arkadi Gaidarin kotimuseot, sen lähellä sijaitsevassa Boblovon kartanossa on Dmitri Mendelejeville omistettu museo. Klinissä toimii myös kotiseutumuseo. Klinin suomalainen ystävyyskaupunki on Lappeenranta.Lappeenrannan ystävyyskaupungit ==Lähteet== ==Aiheesta muualla== * Klinin piirin sivusto Luokka:Moskovan alueen kaupungit
Herby Fortunat

Herby Fortunat (28. kesäkuuta 1982 Port-au-Prince) on Haitilla syntynyt, ranskalais-brazzavillenkongolainen jalkapalloilija, pelipaikaltaan hyökkääjä. Hän pelasi urallaan muun muassa Albanian pääsarjassa sekä eurooppalaisissa alasarjoissa ja Vietnamissa. Suomessa hän edusti vuonna 2007 GBK:ta Ykkösessä. Fortunat pelasi yhden pelin Kongon tasavallan maajoukkueessa. == Lähteet == *Fortunatin profiili national-football-teamsin tietokannassa Luokka:Brazzavillenkongolaiset jalkapalloilijat Luokka:Ranskalaiset jalkapalloilijat Luokka:Haitilaiset jalkapalloilijat Luokka:Vuonna 1982 syntyneet Luokka:Elävät henkilöt
Musta maanantai 1987

Musta maanantai 1987 oli 19. lokakuuta 1987 tapahtunut osakkeiden arvon romahdus, joka alkoi Kaukoidästä Hongkongista ja levisi nopeasti koko maailmaan. Se tuntui ensin Euroopassa ja sitten Yhdysvalloissa, jossa Dow Jonesin teollisuusosakkeiden indeksi DJIA putosi 508 pistettä eli 22,6 prosenttia. Huipputekniikan osakkeita kuvaava Nasdaq-indeksi putosi vain 11,3 prosenttia. Yhdysvaltain pörssin Dow Jonesin teollisuusosakeindeksin, DJIA:n vuonna 1987 huippuunsa edennyt kasvu oli kääntynyt laskuun jo elokuussa. Yhdysvaltain reaalitalouden kasvu oli alkanut hidastua vuonna 1986, mikä johti talouden "pehmeään laskeutumiseen" ja inflaation hidastumiseen. Romahdukseen oli monia syitä. Yhtenä syynä on pidetty kauppoja automaattisesti tekeviä tietokoneita, jotka myivät osakkeita pois niiden arvon aletessa markkinoilla. Muina syinä on pidetty ihmisten psykologista laumakäyttäytymistä, huonoa maksuvalmiutta ja markkinanäkymien huonoa näkyvyyttä. Yhtenä merkittävänä syynä on pidetty nopeasti kasvanutta kiinnostusta pitkän ja lyhyen ajan velkakirjoihin, jotka ovat sijoittajille vaihtoehto osakkeisiin nähden. Musta maanantai alkoi Yhdysvalloissa, kun Dow Jones putosi puolentoista tunnin aikana 200 pistettä eli 9 %. Se jatkoi ennennäkemätöntä putoamistaan päivän aikana. Osakekauppias Paul Tudor Jones ennusti romahduksen, valmistautui siihen ja hyötyi siitä. Hänen mielestään romahdus johtui osakkeiden hedge- suojajohdannaisista, joita oli pakko myydä sitä mukaa kuin pörssikurssit alenivat. Näin syntyi itseään voimistanut lumivyörymäinen ketjureaktio. == Katso myös == * Luettelo lamoista ja taantumista ==Lähteet== Luokka:Pörssiromahdukset Luokka:1987
Zaraisk

Zaraisk () on kaupunki Moskovan alueella Venäjällä. Se sijaitsee Okaan laskevan Osjotr-joen rannalla 162 kilometriä Moskovasta kaakkoon. Luhovitsysta haarautuva tavaraliikenteen rata yhdistää sen Moskovan ja Rjazanin väliseen rautatiehen. Kaupunki on Zaraiskin piirin keskus. Asukkaita on 24 645 henkeä (vuonna 2010). Kaupunki mainitaan ensimmäisen kerran 1200-luvulla. Aluksi siitä käytettiin nimiä Krasnoje, Novgorod-na-Osjotre, Osjotr ja linnoituksessa sijainneen kirkon mukaan Nikola Zarazskoi. Nykyinen 1700-luvulla vakiintunut nimitys perustuu kirkon sijaintia kuvaavaan murresanaan zarazy ”kuoppainen, rotkoinen paikka”. Vuosina 1528–1531 Moskovan Venäjän etelärajalla sijainneeseen Zaraiskiin rakennettiin kivinen linnoitus eli kreml, jota vastaan tataarien joukot hyökkäilivät vuosina 1533, 1541 ja 1570. 1600-luvun alussa kaupungin lähellä käytiin taisteluja Ivan Bolotnikovin talonpoikaisarmeijan ja tsaari Vasili Šuiskin joukkojen välillä. Vuonna 1608 puolalaiset valloittivat ja hävittivät kaupungin. Vuonna 1610 linnoituksen päälliköksi tuli ruhtinas Dmitri Požarski, joka ryhtyi johtamaan maan vapauttamista miehittäjistä. Venäjän laajennuttua linnoitus menetti strategisen merkityksensä. 1600-luvulla Zaraisk oli huomattava kauppa- ja käsityöläiskaupunki. Vuonna 1778 siitä tuli Rjazanin lääniin kuuluneen kihlakunnan keskus. 1800-luvun puolivälin jälkeen Zaraiskin kaupallinen merkitys väheni huomattavasti sen jäätyä syrjään Moskovan ja Rjazanin välisestä maantiestä ja rautatiestä. 1800-luvun lopussa kaupunkiin syntyi nahka- ja tekstiiliteollisuutta. Nykyään kaupungissa on tekstiili-, jalkine, rakennustarvike- ja elintarviketeollisuutta. Nähtävyyksistä huomattavin on tiilestä ja kivestä rakennettu kreml, jonka kulmissa on neljä pyöreää tornia ja niiden välissä kolme neliskulmaista porttitornia. Muurien sisäpuolella sijaitsevat muinaisvenäläiseen tyyliin vuonna 1681 rakennettu Nikolaoksen katedraali ja klassistinen Johannes Kastajan kirkko vuodelta 1821. Nikolaoksen kirkon sisällä on kolme puuleikkauksin ja -veistoksin koristeltua barokki- ja rokokootyylistä ikonostaasia. 1700-luvun lopulla laaditun asemakaavan mukaan rakennetun keskustan nähtävyyksiä ovat barokkityyliset Marian ilmestyksen (1777) ja Kolminaisuuden (1776–1788) kirkot, 1800-luvun klassistiset kauppiastalot sekä vuonna 1835 rakennettu Pyhän Eliaan kirkko. 13 kilometrin päässä kaupungista Darovojen kylässä on kirjailija Fjodor Dostojevskin isälle kuulunut kartano. Zaraiskin kremlin vierestä vuonna 1980 löydetty paleoliittisen kauden asuinpaikka on Moskovan alueen vanhin tunnettu ihmisasutus. ==Lähteet== ==Aiheesta muualla== * Zaraiskin piirin sivusto * Epävirallinen kaupunkiportaali Luokka:Moskovan alueen kaupungit Luokka:Zaraiskin piiri
Tšagodoštšan piiri

Tšagodoštšan piiri () on paikallinen itsehallintoalue Vologdan alueella Venäjällä. Vuonna 1927 perustetun piirin pinta-ala on 2 400 neliökilometriä ja asukkaita on 14 600 henkeä. ==Sijainti ja luonto== Tšagodoštšan piiri sijaitsee Vologdan alueen läntisimmässä osassa. Koillisessa se rajoittuu Babajevon ja idässä Ustjužnan piireihin, etelässä Novgorodin ja luoteessa Leningradin alueisiin. Seudun halki virtaavat Mologaan laskevat Tšagodoštša- ja Kobožajoet. Piirin alueella on yli 20 järveä. Pinta-alasta 63,9 % on metsää. ==Historia== Ensimmäiset asukkaat saapuivat seudulle mesoliittikaudella 7000–4000 vuotta eaa. Ensimmäisen vuosituhannen puolivälissä asukkaina oli suomalaisugrilaisia heimoja, jotka myöhemmin sulautuivat 300–800-luvuilla tulleisiin slaaveihin. Seudulla on runsaasti arkeologisia muistomerkkejä, joita ensimmäisenä tutki D. E. D. Europaeus. Hänen löytönsä ovat nykyään Suomen kansallismuseon kokoelmissa. Vuoteen 1918 saakka seutu kuului Novgorodin läänin Ustjužnan kihlakuntaan. Heikosti kannattaneen maatalouden lisäksi asukkaat harjoittivat metsänhakkuita ja -uittoa, kalastusta sekä avustivat alueen läpi kulkeneen Marian vesitien liikennettä. 1800-luvulta lähtien seudun talouden perustan on muodostanut paikallista raaka-ainetta käyttävä lasiteollisuus. Vuonna 1926 perustettiin suuri nykyaikainen lasitehdas, jonka ympärille syntyi Tšagodan taajama. ==Hallinto== Piirin hallinnollinen keskus on Tšagodan taajama. Lisäksi siihen kuuluu Sazonovon taajama sekä 7 maalaiskuntaa: Belyje Kresty, Borisovo, Izboištši, Lukinskoje (keskuspaikka Anišino), Megrino, Pervomaiski ja Pokrovskoje. Piirin päämies on Vasili Borin. ==Liikenne== Piirin kautta kulkee Vologdan ja Uuden Laatokan välinen A114-maantie sekä Kabožan ja Podborovjen välinen rautatie (Tšagodan ja Ogarjovon asemat). ==Talous== Lasiteollisuus muodostaa edelleen seudun talouden selkärangan (86 % teollisuustuotannosta). Lasitehtaita on kolme: OAO Pokrovski steklozavod, OAO Smerdomski steklozavod ja OOO Tšagodoštšenski steklozavod i Kº. Lisäksi harjoitetaan metsänhankintaa, turpeen ja kalkin tuotantoa. Piirin alueella toimii 6 maatalousyritystä ja 13 yksityistilaa. Maatalous on keskittynyt maidon tuotantoon. ==Kulttuuri== Piirin alueella on 12 yleissivistävää koulua, joista 3 on keskikouluja. Lisäksi toimii lasi- ja metsäalan työntekijöitä valmistava ammattikoulu. Kulttuurilaitoksia ovat 4 kulttuuritaloa, 3 kulttuuri- ja vapaa-ajankeskusta, 2 taidekoulua, keskuskirjasto ja sen 14 osastoa sekä historian ja kansankulttuurin museo. Belyje Krestyn kylässä toimii Venäjän ortodoksisen kirkon seurakunta. Tšagodassa ilmestyy piirilehti Iskra. ==Lähteet== ==Aiheesta muualla== * Tšagodoštšan piirin sivusto * Tšagodoštšan piiri Vologdan alueen sivustolla *
Hedy Schlunegger

Hedy Schlunegger (10. maaliskuuta 1923 – 3. heinäkuuta 2003) oli sveitsiläinen alppihiihtäjä ja olympiavoittaja. Schlunegger voitti kultaa Sankt Moritzin 1948 olympialaisten syöksylaskussa. Hänestä tuli täten kaikkien aikojen ensimmäinen naisten syöksylaskun olympiavoittaja. Hänen voittoaikansa oli 2.28,3 ja hän voitti Itävallan Trude Beiserin 0,8 sekunnilla. Alppiyhdistetyssä hän sijoittui kahdeksanneksi. ==Lähteet== * * Luokka:Sveitsiläiset alppihiihtäjät Luokka:Sveitsiläiset olympiavoittajat Luokka:Vuonna 1923 syntyneet Luokka:Vuonna 2003 kuolleet
Dubstep

Dubstep on elektronisen tanssimusiikin tyylilaji, jonka juuret ovat Lontoon 2000-luvun vaihteen UK garage -musiikkityylissä. Dubstepin erityisiä elementtejä ovat nopea tempo, tummasävyisyys, kolmimuunteiset rytmit ja bassovoittoisuus. Dubstep alkoi levitä laajemman yleisön tietoisuuteen vuosien 2005 ja 2006 aikana, jolloin merkittävät musiikkijulkaisut, kuten The Wire ja internet-sivusto Pitchfork Media alkoivat kiinnittää huomiota genreen. BBC Radio 1 alkoi tammikuussa 2006 lähettää genreen keskittyvää radio-ohjelmaa ”Dubstep Warz”, jota juontaa DJ Mary Anne Hobbs. Dubstepin juuret juontuvat UK garage -tuottajien kokeellisempiin julkaisuihin, jotka yhdistelivät grime- musiikkia 2-step -tyylilajiin ja esiintyivät usein levyjen b-puolina. Dubstep on instrumentaalista ja musiikin ilmapiiri on synkkää vokaalipainotteisemman grime-tyylilajin tapaan. Matalat bassotaajuudet ovat kappaleissa vahvasti läsnä. Jotkut artistit ovat ottaneet vaikutteita myös kaukaisemmista tyylilajeista, kuten Basic Channel -tyylisestä Dub teknosta. == Dubstep- artisteja == * 501 * Bassnectar * Benga * Black Sun Empire * Broken Note * Datsik * Eptic * Excision * Jon Gooch * Kill The Noise * Knife Party * Krewella * Modestep * Nero * Noisia * Pegboard Nerds * Rusko * SKisM * Skream * Skrillex * Slugabed * Tes La Rok * Zomboy * Mala * Jarner ==Lähteet== * Luokka:Seulonnan keskeiset artikkelit
Kaduin piiri

Kaduin piiri () on paikallinen itsehallintoalue Vologdan alueella Venäjällä. Vuonna 1927 perustetun piirin pinta-ala on 3 300 neliökilometriä ja asukkaita on 17 800 henkeä (vuonna 2008). ==Sijainti ja luonto== Kaduin piiri sijaitsee Vologdan alueen lounaisosassa. Pohjoisessa se rajoittuu Belozerskin, idässä ja kaakossa Tšerepovetsin, lounaassa Ustjužnan sekä lännessä Babajevon piireihin. Suurimmat joet ovat Suda ja Andoga. Seudulla on kolme maisemansuojelualuetta. ==Historia== Seudun vanhimpia tunnettuja asukkaita olivat vepsäläiset kalastajat ja eränkävijät, jotka toisen vuosituhannen alussa sulautuivat slaaveihin. Myöhemmin seutu kuului Belozerskin ruhtinaille, läänitystilallisille ja luostareille. Vuonna 1517 munkki Filipp perusti Pyhän Kolminaisuuden (Filippo-Irapskajan) erämaaluostarin. 1500–1600-luvulla seudun nimenä oli Andogan stani. 1700-luvulta aina Venäjän vallankumoukseen saakka se kuului Novgorodin läänin Belozerskin ja Tšerepovetsin kihlakuntiin. 1900-luvun alussa rakennettiin Pietarin ja Vologdan välinen rautatie, jonka varrelle syntyi vuonna 1904 Kaduin asemataajama. Vuonna 1927 perustettiin Kaduin piiri, joka vuodesta 1937 lähtien on kuulunut Vologdan alueeseen. 1930-luvun alussa perustettiin metsäteollisuuspiiri ja saha. 1960–1970-luvuilla rakennettiin Tšerepovetsin sähkövoimalaitos. ==Hallinto== Piirin hallinnollinen keskus on Kaduin taajama. Lisäksi siihen kuuluu Hohlovon taajama sekä 7 maalaiskuntaa: Andronovo, Baranovskoje, Boilovo, Maza, Nikolskoje, Rukavitskoje (keskuspaikka Malaja Rukavitskaja) ja Velikoje Selo. Piirin ja piirihallinnon päämies on Nikolai Dekterev. ==Liikenne== Piirin läpi kulkee Pietarin ja Vologdan välinen rautatie. Eteläpuolella kulkee Uuden Laatokan ja Vologdan välinen A114-maantie. ==Talous== Suurin teollisuuslaitos on OGK-6 -tuotantoyhtiöön kuuluva Tšerepovetsin sähkövoimala. Muita yrityksiä ovat kartonkipakkauksia valmistava OOO Kartel, metallirakennetehdas sekä elintarviketeollisuuden tuotantolaitokset. Metsänhankinnan ja -jalostuksen osuus piirin teollisuustuotannosta on vaajat 10 %. Maatalous on keskittynyt maidon ja lihan tuotantoon. ==Kulttuuri== Piirin alueella on 9 yleissivistävää kouluja, joista 8 on keskikouluja. Muita kulttuurilaitoksia ovat lasten luomistyön keskus, lasten taidekoulu, kansanperinne- ja käsityökeskus, piirin kulttuuritalo, keskuskirjasto ja sen 18 osastoa, 13 kyläklubia ja kotiseutumuseo. Piirissä toimii kaksi Venäjän ortodoksisen kirkon seurakuntaa sekä kolme evankelista uskonnollista yhteisöä. Kaduissa ilmestyy piirilehti Naše vremja. ==Lähteet== ==Aiheesta muualla== * Kaduin piirin sivusto * Kaduin piiri Vologdan alueen sivustolla *